
Budapest Főváros XIV. Kerület Zugló
Polgármestere
Szám: 123-557/2019
Nyilvános ülésen tárgyalandó!
Napirend száma: ……………

Képviselő-testület

2019. június 13-ai ülésére
Tisztelt Képviselő-testület!

Tárgy:

Budapest Főváros XIV. kerület Zugló teljes közigazgatási területére vonatkozó 
kerületi építési szabályzat elfogadása
I. Előzmények

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Korm. rendelet) 46. § (1) bekezdése alapján a fővárosi kerület esetében, a 2012. december 31-én hatályban lévő, valamint a 2014. június 30-ig elfogadott településrendezési eszköz, továbbá a (2) bekezdés a) pontja és ba) alpontja szerint módosított településrendezési eszközök 2019. december 31-ig alkalmazhatók.
Budapest Főváros XIV. Kerület Zugló Önkormányzat Képviselő-testülete a 
356/2016. (VI. 21.) határozatával a Korm. rendelet 6. § (1) bekezdésének megfelelően úgy döntött, hogy Zugló Kerületi Városrendezési és Építési Szabályzatának, valamint Zugló Kerületi Szabályozási Tervének elfogadásáról szóló 19/2003. (VII. 8.) önkormányzati rendelet felülvizsgálatával – településtervezési szerződés alapján – új kerületi építési szabályzatot (a továbbiakban: KÉSZ) készíttet. A határozatot az előterjesztés 1. melléklete tartalmazza. 
A településtervezésre vonatkozó közbeszerzési eljárás eredményeként a nyertes Budapest Főváros Városépítési Tervező Kft. készítette el a KÉSZ tervezetét. A felülvizsgálat a Városliget kivételével Budapest XIV. kerület teljes közigazgatási területére kiterjed azzal, hogy a tervezés során figyelembe kell venni a folyamatban lévő, meghatározott területekre készülő kerületi építési szabályzatok megállapításait. Jelenleg két területre van elfogadott kerületi építési szabályzat: 


   - Budapest XIV. kerület, Fogarasi út – Róna utca – Kerepesi út – (31911/19) hrsz.-ú közpark – Pillangó utca által határolt területre, valamint 

   - Budapest XIV. kerület, Hungária körút – Kerepesi út – Ifjúság útja – Stefánia út által határolt területre.

A kerületi építési szabályzat – a fővárosi településszerkezeti tervvel és a fővárosi rendezési szabályzattal összhangban – a helyi építési követelményeket állapítja meg a táj, az épített és a természeti környezet, valamint a környezeti elemek védelmével kapcsolatos területhasználati korlátozásokkal, továbbá az egyes területek felhasználásával, az azokon való építés rendjével és intenzitásával kapcsolatos előírásokkal együtt. 

A Korm. rendelet 32. § (3) bekezdése szerint a településrendezési eszköz készítése és módosítása során – a (4)-(6a) bekezdésben meghatározott esetek kivételével – teljes eljárást kell lefolytatni. A teljes eljárás előzetes tájékoztatási, véleményezési, végső szakmai véleményezési, valamint elfogadási és hatálybaléptetési szakaszból áll. A polgármester a kerületi építési szabályzat tervezetét véleményezteti a partnerekkel, valamint az eljárásban való részvételi szándékáról nyilatkozó államigazgatási szervvel. 

Az előzetes tájékoztatási szakaszt követően elkészült KÉSZ tervezetének széleskörű véleményeztetése megtörtént. A KÉSZ tervezete az érintett államigazgatási szervek részére megküldésre került, akiknek 30 nap állt rendelkezésére a véleményük megadására.
A KÉSZ partnerekkel történő egyeztetése, véleményeztetése (munkaközi tájékoztató) a partnerségi egyeztetés szabályairól szóló 13/2017. (III. 16.) önkormányzati rendeletben és a Korm. rendeletben meghatározottak szerint megtörtént:

· a helyi lapban (a munkaközi tájékoztató Zuglói Lapok 2018. május 3-i és május 17-i számában jelent meg),

· az Önkormányzat honlapján (a munkaközi tájékoztató és a módosítás tervezete 2017. május 14-én került fel a www.zuglo.hu honlapra),

· lakossági fórumon (2018. május 24. – Zuglói Civil Ház), valamint

· a Polgármesteri Hivatal hirdetőtábláján (2018. május 31. - 2018. június 15.)

A KÉSZ készítésének időszaka alatt több új beruházói igény jelentkezett a meglévő szabályozás módosítására, az indokolt igények a tervezetben átvezetésre kerültek. A Képviselő-testület három beruházás tekintetében döntött településrendezési szerződés megkötéséről, a határozatokat az előterjesztés 1. melléklete tartalmazza.

II. Vélemények

Főépítészi Csoport:

A KÉSZ véleményezési eljárásának a lefolytatását követően a Képviselő-testület 2018. szeptemberi és októberi ülésén tárgyalta a tervezetet. A Képviselő-testület a 
397/2018. (X. 18.) Öh. határozatával a jelenlegi szabályozás szerint építhető lakásszám megtartására vonatkozó képviselői javaslatot nem támogatta, egyidejűleg a 398/2018. (X. 18.) Öh. határozatával döntött a KÉSZ tervezetére beérkezett vélemények elfogadásáról vagy el nem fogadásáról. Ezzel a KÉSZ véleményezési szakasza lezárult. A határozatokat az előterjesztés 1. melléklete tartalmazza.
A KÉSZ tervezetéhez további módosítási javaslatok érkeztek, melyek a KÉSZ használati metodikájának egyszerűsítését eredményezték a szabályozási cél változtatása nélkül.
A véleményezési szakasz lezárása után az eljárás a végső szakmai véleményezési szakasszal folytatódott. A KÉSZ tervezetét és a véleményezési eljárás során beérkezett összes véleményt megküldtük az állami főépítész részére. Az állami főépítész 2018. november 27-én és az időközben bekövetkezett módosításokra megküldte a záró szakmai véleményét, amelyben összefoglalva megállapította, hogy a tervezet egyeztetése során érkezett véleményekben foglalt észrevételek a tervezetben átvezetésre kerültek, a kifogást emelő megállapításokkal kapcsolatban az önkormányzat Képviselő-testülete indokolással alátámasztott döntést hozott. A tervezettel kapcsolatos észrevételei a KÉSZ tervezetében átvezetésre kerültek. 

Az állami főépítész az országos településrendezési és építési követelményekről szóló 253/1997. (XII. 20.) Korm. rendelet (a továbbiakban: OTÉK) 111. § (2) bekezdése alapján, a kerület sajátosságaira tekintettel kezdeményezett OTÉK eltérésekhez a hozzájárulását megadta.

A végső szakmai véleményt az előterjesztés 2. melléklete tartalmazza.
A KÉSZ tervezetében – ahol nem volt egyértelmű – pontosításra, meghatározásra kerültek a kialakítható lakásszámok. A pontosítás elsősorban a lakótelepeket, az intézményi területeket, és a vasút melletti területeket érintette.

A jogalkotásról szóló 2010. évi CXXX. törvény (a továbbiakban: Jat.) 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

A Jat. 17.§ (2) bekezdése meghatározza, hogy a hatásvizsgálat során vizsgálni kell

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, valamint

c) a jogszabály alkalmazásához szükséges személyi, szervezeti, tárgyi és pénzügyi feltételeket.

A kerületi építési szabályzatról szóló …/2019. (...) önkormányzati rendelet tervezetének a hatásvizsgálata a következő:

a) A rendelet megalkotásával a hatályos rendelethez képest nem növekednek a társadalmi, költségvetési és adminisztratív terhek. A részletes környezeti hatásokat az kerületi építési szabályzat megalapozó vizsgálata és alátámasztó munkarésze tartalmazza. [3. melléklet]
b) A rendelet megalkotásának elmaradása esetén a hatályos építési szabályzat továbbra is átmeneti szabályozást eredményezne, a megváltozott építésügyi jogszabályi környezetben egy elavult, nehezen használható szabályzatot kellene a kerületben alkalmazni. Egyes településrendezési szerződéssel érintett beruházások jelentős késedelmet szenvednének, illetve meghiúsulhatnának, ami a beruházók és az Önkormányzat számára, pénzügyi és fejlesztési szempontból káros következményekkel járna. 
c) A rendelet alkalmazásához nem szükséges további személyi, szervezeti, tárgyi és pénzügyi feltétel, az adminisztratív és technikai feltételeket a Polgármesteri Hivatal a meglévő személyi állományával biztosítani tudja.

A rendelet-tervezet közzététele a Képviselő-testület szervezeti és működési szabályzatáról szóló 27/2014. (XI. 14.) önkormányzati rendelet 69. § (2) bekezdésének megfelelően történik. 

Jogi Osztály: Nem tesz észrevételt.
Építéshatósági Osztály: A rendeletet elfogadásra javaslom. A kapott visszajelzéseket, illetve a hatósági eljárások során kialakuló alkalmazási észrevételeket az Építéshatóság folyamatosan továbbítani fogja a Főépítészi Csoport felé a rendelet fejlesztése érdekében. 
Főmérnökség: A közterületeken, zöldterületeken történő önkormányzati beruházások (parkolók, parkok, játszóterek, stb.) megvalósíthatósága érdekében a jövőben szükséges lesz a Budapesti Településszerkezeti Terv és a Fővárosi Rendezési Szabályzat (FRSZ) zöldfelületek keretszámai miatti felülvizsgálatának kezdeményezése a Főváros felé.

A rendeletben foglaltak végrehajthatóságának folyamatos nyomon követését és ezek ismeretében a rendelet időszakos felülvizsgálatát javasolom.”
Előterjesztő javaslata:

Kérem a Tisztelt Képviselő-testületet, hogy az előterjesztést tárgyalja meg és a rendeletalkotási javaslatot fogadja el.
III. Bizottsági vélemény

Az előterjesztést a Tulajdonosi és Közbeszerzési Bizottság, a Pénzügyi és Költségvetési Bizottság, a Jogi és Ügyrendi Bizottság, a Szociális Bizottság, az Egészségügyi Bizottság, a Köznevelési, Kulturális, Ifjúsági és Sport Bizottság, a Környezetvédelmi Bizottság, valamint a Közbiztonsági Bizottság a 2019. júniusi ülésükön tárgyalják. A bizottságok véleményének az ismertetésére a testületi ülésen szóban kerül sor.
IV. Rendeletalkotási javaslat

Budapest Főváros XIV. Kerület Zugló Önkormányzata Képviselő-testülete megalkotja a kerületi építési szabályzatról szóló …/2019. (… ….) önkormányzati rendeletét az előterjesztés 
4. melléklete szerinti tartalommal.

Magyarország helyi önkormányzatairól szóló 2011. évi CLXXXIX. törvény 42. § 1. pontja és 
50. §-a alapján a rendeletalkotáshoz minősített többség szükséges.
Budapest, 2019. június 
Karácsony Gergely

polgármester

Mellékletek felsorolása:

· 1. melléklet:
356/2016. (VI. 21.) határozat, 249/2018. (VI. 14.) Öh., 382/2018. (X. 18.) Öh. 383/2018. (X. 18.) Öh., 395/2018. (X. 18.) Öh. 396/2018. (X. 18.) Öh., 397/2018. (X. 18.) Öh. 398/2018. (X. 18.) Öh. határozatok
· 2. melléklet:
Állami főépítész záró szakmai véleménye
· 3. melléklet
KÉSZ Megalapozó vizsgálat és Alátámasztó munkarész
· 4. melléklet:
Rendelettervezet
A govcenter.hu felületen elérhető az előterjesztés 1. és 2. melléklete, valamint a 4. melléklet (rendelettervezet) szöveges része a rendelet 3., 4. és 5. mellékleteivel. 

 Az előterjesztés 3. melléklete, valamint az előterjesztés 4. melléklete teljes terjedelmében elérhető a zuglo.hu oldalon. 

Az előterjesztést készítette: 

Polgármesteri Hivatal Főépítészi Csoport

Barta Ferenc főépítész

1. melléklet a 123-557/2019 előterjesztéshez
Budapest Főváros XIV. Kerület Zugló Önkormányzata 

K I V O N A T

a Képviselő-testület 2016. június 21-i  üléséről

15./Javaslat Zugló Kerületi Városrendezési és Építési Szabályzatának, valamint Zugló Kerületi Szabályozási Tervének elfogadásáról szóló 19/2003. (VII.08.) sz. rendelet (ZKVSZ-ZKSZT) felülvizsgálatára

Előterjesztő: Karácsony Gergely polgármester

Előterjesztés sorszáma:
123-901/2016

356/2016. (VI.21.) határozat 

a Zugló Kerületi Városrendezési és Építési Szabályzatának, valamint Zugló Kerületi Szabályozási Tervének elfogadásáról szóló 19/2003. (VII.08.) sz. rendelet felülvizsgálatáról

Budapest Főváros XIV. Kerület Zugló Önkormányzat Képviselő-testülete a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 6. § (1) bekezdésének megfelelően úgy dönt, hogy Zugló Kerületi Városrendezési és Építési Szabályzatának, valamint Zugló Kerületi Szabályozási Tervének elfogadásáról szóló 19/2003. (VII.08.) sz. rendelet (ZKVSZ-ZKSZT) felülvizsgálatával – településtervezési szerződés alapján – új kerületi építési szabályzatot készíttet.

Határidő: a településtervezésre vonatkozó közbeszerzési eljárás megindítására 2016. szeptember 30.

Felelős: Karácsony Gergely, polgármester

                 Karácsony Gergely   s.k.                                 Hoffmanné dr. Németh Ildikó  s.k.     

                          Polgármester
Jegyző 
Budapest Főváros XIV. Kerület Zugló Önkormányzata 

K I V O N A T

a Képviselő-testület 2018. június 14-i ülésének jegyzőkönyvéből

22./ Javaslat a készülő kerületi építési szabályzattal (KÉSZ) összefüggő településrendezési szerződések megkötésére 

Előterjesztő: Karácsony Gergely polgármester 

Előterjesztés sorszáma: 123-465/2018 

Budapest Főváros XIV. Kerület Zugló Önkormányzat Képviselő-testülete

249/2018. (VI. 14.) Öh. számú

határozata

az Egressy út – Francia út – Jurisich Miklós utca – Hungária körút által határolt területre készítendő kerületi építési szabályzat koncepciójáról, településrendezési szerződés kötéséről a Zemplén-Market Zrt.-vel

1. Budapest Főváros XIV. Kerület Zugló Önkormányzat Képviselő-testülete a Budapest XIV. kerület, az Egressy út 11-15. sz. alatti (hrsz.: 32375) ingatlanra tervezett beruházás kapcsán készített, az előterjesztés 2. sz. mellékletében szereplő telepítési tanulmánytervet és ezzel együtt a Budapest XIV. kerület, Egressy út – Francia út – Jurisich Miklós utca – Hungária körút által határolt területre készítendő kerületi építési szabályzat koncepcióját elfogadja.

Határidő: az ügyfél tájékoztatására 2018. június 30.

Felelős: Karácsony Gergely, polgármester (Főépítészi Csoport)

2. Budapest Főváros XIV. Kerület Zugló Önkormányzat Képviselő-testülete a Zemplén Market Zrt.-vel a Budapest XIV. kerület Egressy út – Francia út – Jurisich Miklós utca – Hungária körút által határolt területre vonatkozó – a 3. sz. mellékletben szereplő – településrendezési szerződést megköti, és felhatalmazza a polgármestert annak aláírására.
Határidő: a szerződés aláírására 2018. június 30.

Felelős: Karácsony Gergely polgármester (Főépítészi Csoport)

   Karácsony Gergely  s.k.                                        Makranczi László s.k.

                          Polgármester                                   

Jegyző

Budapest Főváros XIV. Kerület Zugló Önkormányzata 

K I V O N A T

a Képviselő-testület 2018. október 18-i ülésének jegyzőkönyvéből

14./ Javaslat a készülő kerületi építési szabályzattal (KÉSZ) összefüggő településrendezési szerződés megkötésére (Budapest XIV. ker. Mogyoródi út 32. sz. ingatlan)

Előterjesztő: Karácsony Gergely polgármester 

Előterjesztés sorszáma: 123-2223/2018 

Budapest Főváros XIV. Kerület Zugló Önkormányzat Képviselő-testülete

382/2018. (X. 18.) Öh. számú

határozata

a Budapest XIV. kerület,  Mogyoródi út 32. szám alatti, 32076/3 hrsz-ú ingatlanra  készítendő szabályozás koncepciójáról

Budapest Főváros XIV. Kerület Zugló Önkormányzat Képviselő-testülete a Budapest XIV. kerület, Mogyoródi út 32. szám alatti, 32076/3 hrsz-ú ingatlanra tervezett beruházás kapcsán készített, az előterjesztés 2. sz. mellékletében szereplő telepítési tanulmánytervet és ezzel együtt a Budapest XIV. kerület, Mogyoródi út 32. szám alatti, 32076/3 hrsz-ú ingatlanra készítendő építési szabályozás koncepcióját elfogadja.

Határidő: az ügyfél tájékoztatására 2018. október 30.
Felelős: Karácsony Gergely, polgármester

   Karácsony Gergely  s.k.                                        dr. Papp Imre s.k.

                          Polgármester                                   

Jegyző

Budapest Főváros XIV. Kerület Zugló Önkormányzata 

K I V O N A T

a Képviselő-testület 2018. október 18-i ülésének jegyzőkönyvéből

14./ Javaslat a készülő kerületi építési szabályzattal (KÉSZ) összefüggő településrendezési szerződés megkötésére (Budapest XIV. ker. Mogyoródi út 32. sz. ingatlan)

Előterjesztő: Karácsony Gergely polgármester 

Előterjesztés sorszáma: 123-2223/2018 

       Budapest Főváros XIV. Kerület Zugló Önkormányzat Képviselő-testülete

383/2018. (X. 18.) Öh. számú

            határozata

településrendezési szerződés kötéséről a Mogyoródi 32. Ingatlanforgalmazó Kft-vel
Budapest Főváros XIV. Kerület Zugló Önkormányzat Képviselő-testülete a Mogyoródi 32 Ingatlanforgalmazó Korlátolt Felelősségű Társasággal a Budapest XIV. kerület, Mogyoródi út 32. sz. alatti, 32076/3 hrsz-ú ingatlanra vonatkozó – a 3. sz. mellékletben szereplő – településrendezési szerződést megköti, és felhatalmazza a polgármestert annak aláírására.

Határidő: a szerződés aláírására 2018. november 30. 
Felelős: Karácsony Gergely, polgármester

Karácsony Gergely  s.k.                                        dr. Papp Imre s.k.

                          Polgármester                                   

Jegyző

Budapest Főváros XIV. Kerület Zugló Önkormányzata 

K I V O N A T

a Képviselő-testület 2018. október 18-i ülésének jegyzőkönyvéből

17./ Javaslat a készülő kerületi építési szabályzattal (KÉSZ) összefüggő településrendezési szerződés megkötésére

Előterjesztő: Karácsony Gergely polgármester, Hajdu Flórián alpolgármester 

Előterjesztés sorszáma: 123-2311/2018
       Budapest Főváros XIV. Kerület Zugló Önkormányzat Képviselő-testülete

395/2018. (X. 18.) Öh. számú

            határozata


a Budapest XIV. kerület, Angol utca – Egressy út – Kövér Lajos utca – Szugló utca által határolt területre készítendő kerületi építési szabályzat koncepciójáról 
Budapest Főváros XIV. Kerület Zugló Önkormányzat Képviselő-testülete a Budapest XIV. kerület Angol utca 32. sz. alatti (hrsz.: 31788/7) ingatlanra tervezett beruházás kapcsán készített, az előterjesztés 3. sz. mellékletében szereplő telepítési tanulmánytervet és ezzel együtt a Budapest XIV. kerület, Angol utca – Egressy út – Kövér Lajos utca – Szugló utca által határolt területre készítendő kerületi építési szabályzat koncepcióját elfogadja.

Határidő: az ügyfél tájékoztatására 2018. október 30.

Felelős: Karácsony Gergely, polgármester
   Karácsony Gergely  s.k.                                        dr. Papp Imre s.k.

                          Polgármester                                   

Jegyző

Budapest Főváros XIV. Kerület Zugló Önkormányzata 

K I V O N A T

a Képviselő-testület 2018. október 18-i ülésének jegyzőkönyvéből

17./ Javaslat a készülő kerületi építési szabályzattal (KÉSZ) összefüggő településrendezési szerződés megkötésére

Előterjesztő: Karácsony Gergely polgármester, Hajdu Flórián alpolgármester 

Előterjesztés sorszáma: 123-2311/2018
       Budapest Főváros XIV. Kerület Zugló Önkormányzat Képviselő-testülete

396/2018. (X. 18.) Öh. számú

            határozata

településrendezési szerződés kötéséről a Middle-Europe Convergence Ingatlanalap alapkezelője Indotek-Investments Alapkezelő Zrt.-vel

Budapest Főváros XIV. Kerület Zugló Önkormányzat Képviselő-testülete a Middle-Europe Convergence Ingatlanalap alapkezelője Indotek-Investments Alapkezelő Zrt.-vel a Budapest XIV. kerület Angol utca – Egressy út – Kövér Lajos utca – Szugló utca által határolt területre vonatkozó – a 4. sz. mellékletben szereplő – településrendezési szerződést megköti, és felhatalmazza a polgármestert annak aláírására.

Határidő: a szerződés aláírására 2018. október 30.

Felelős: Karácsony Gergely, polgármester
   Karácsony Gergely  s.k.                                        dr. Papp Imre s.k.

                          Polgármester                                   

Jegyző

Budapest Főváros XIV. Kerület Zugló Önkormányzata 

K I V O N A T

a Képviselő-testület 2018. október 18-i ülésének jegyzőkönyvéből

18./ Budapest Főváros XIV. kerület Zugló teljes közigazgatási területére vonatkozó kerületi építési szabályzat – véleményezési szakasz lezárása

Előterjesztő: Karácsony Gergely polgármester 

Előterjesztés sorszáma: 123-2224/2018 

       Budapest Főváros XIV. Kerület Zugló Önkormányzat Képviselő-testülete

397/2018. (X. 18.) Öh. számú

           határozata

Budapest Főváros XIV. kerület Zugló teljes közigazgatási területére vonatkozó 
kerületi építési szabályzat – véleményezési szakasz lezárásáról
Budapest Főváros XIV. Kerület Zugló Önkormányzat Képviselő-testülete az alábbi határozati javaslatot nem támogatta:
„Budapest Főváros XIV. Kerület Zugló Önkormányzat Képviselő-testülete úgy határoz, hogy Budapest Főváros XIV. Kerület Zugló kerületi építési szabályzatában a jelenlegi szabályozáshoz képest építhető lakásszámot nem kíván növelni.

Határidő:
2018. december 15.

Felelős:
Karácsony Gergely, polgármester (Főépítészi Csoport)”
   Karácsony Gergely  s.k.                                        dr. Papp Imre s.k.

                          Polgármester                                   

Jegyző

Budapest Főváros XIV. Kerület Zugló Önkormányzata 

K I V O N A T

a Képviselő-testület 2018. október 18-i ülésének jegyzőkönyvéből

18./ Budapest Főváros XIV. kerület Zugló teljes közigazgatási területére vonatkozó kerületi építési szabályzat – véleményezési szakasz lezárása

Előterjesztő: Karácsony Gergely polgármester 

Előterjesztés sorszáma: 123-2224/2018 

       Budapest Főváros XIV. Kerület Zugló Önkormányzat Képviselő-testülete

398/2018. (X. 18.) Öh. számú

            határozata

Budapest Főváros XIV. kerület Zugló teljes közigazgatási területére vonatkozó 
kerületi építési szabályzat – véleményezési szakasz lezárásáról

Budapest Főváros XIV. Kerület Zugló kerületi építési szabályzata készítésének véleményezési szakaszában beérkezett vélemények közül

a) a 2. sz. mellékletben elfogadásra javasolt véleményeket elfogadja és hozzájárul azoknak a kerületi építési szabályzat tervezetén történő átvezetéséhez, továbbá

b) a 2. sz. mellékletben elfogadásra nem javasolt véleményeket nem fogadja el a 2. sz. mellékletben szereplő indoklással.

Határidő:
2018. december 15.

Felelős:
Karácsony Gergely, polgármester (Főépítészi Csoport)

   Karácsony Gergely  s.k.                                        dr. Papp Imre s.k.

                          Polgármester                                   

Jegyző

2. melléklet

